**PRORAČUNSKA OBRAZLOŽENJA 2015. – 2017.**

1. **UVOD**

Hrvatski institut za povijest osnovala je Republika Hrvatska s primarnom zadaćom

obavljanja trajne znanstveno-istraživačke djelatnosti u polju povijesti. Prema Statutu

Hrvatskoga instituta za povijest, osnovna djelatnost Instituta je znanstveni rad koji

obuhvaća proučavanje hrvatske povijesti i povijesti naroda Balkana i srednje Europe u

razdoblju od srednjega vijeka do suvremenosti.

Svoju misiju Institut primarno ostvaruje:

- obavljanjem poslova trajne znanstveno-istraživačke djelatnosti

- obavljanjem poslova znanstveno-istraživačke djelatnosti na ugovorenim

projektima

- obavljanjem poslova znanstveno-istraživačke djelatnosti na kolaborativnim

znanstvenim programima.

Osim znanstveno-istraživačke djelatnosti, rad Instituta obuhvaća i davanje istraživačkih

i savjetničkih usluga; izradu stručnih elaborata i ekspertiza, suradnju s drugim srodnim

institucijama i sveučilištima na području povijesne znanosti i nastave; izdavačku

djelatnost; organiziranje kongresa, znanstvenih skupova, okruglih stolova i drugih

oblika javnog predstavljanja svoga znanstvenog rada u javnosti; organizaciju bibliotečne,

dokumentacijske i informacijske službe, koje su potrebne za znanstveno-istraživački rad; provođenje postupka izbora u znanstvena i suradnička zvanja u skladu sa Zakonom.

* **SAŽETAK DJELOKRUGA RADA**

Hrvatski institut za povijest, uključujući i Podružnicu za povijest Slavonije, Srijema i

Baranje u Slavonskome Brodu, brojem znanstvenika i znanstvenih novaka najveći je

javni znanstveni institut u znanstvenome području humanističkih znanosti te središnji

javni institut u Republici Hrvatskoj kojem je temeljna djelatnost (misija) znanstveno

proučavanje povijesti hrvatskoga naroda i naroda Balkana i srednje Europe. Od svoga

osnutka 1961. pod imenom Institut za historiju radničkog pokreta, Institut je sustavno

širio područja istraživanja, što je vidljivo iz promjene imena 1990. u Institut za

suvremenu povijest te 1996. u Hrvatski institut za povijest.

Zakonom o ustanovama (1993.) Institut kao znanstvena organizacija postao je javna

ustanova nad kojom je Republika Hrvatska stekla osnivačka prava. Stupanjem na snagu

Zakona o znanstvenoistraživačkoj djelatnosti (1996.) te Zakona o znanstvenoj

djelatnosti i visokom obrazovanju (2003.) Institut je nastavio svoj rad kao javni

znanstveni institut u vlasništvu Republike Hrvatske kojem je temeljna zadaća trajna

znanstveno-istraživačka djelatnost.

Institut je osnovan za provedbu programa znanstvenih istraživanja kao javne službe u

znanstvenoj djelatnosti kojoj je zadaća ostvarivati znanstvene programe od strateškoga

interesa za Republiku Hrvatsku te uspostaviti znanstvenu infrastrukturu za sustav

znanosti i visokoga obrazovanja.

Kadrovsku strukturu Instituta (2012.) čini 92 zaposlenika, od kojih je 74 angažirano na

realizaciji trajne znanstveno-istraživačke djelatnosti, a 18 u pratećoj stručnoj službi

(računovodstvo i financije, pravni, kadrovski i opći poslovi, informatički poslovi, osoblje

knjižnice, tehnički poslovi).

Znanstveno-istraživačka djelatnost Instituta odvija se od početka 2007. u sklopu pet

znanstvenih programa kroz realizaciju 21 znanstveno-istraživačkog projekta

ugovorenog s Ministarstvom znanosti, obrazovanja i športa (Z-projekti), a na

međunarodnoj razini kroz bilateralne projekte sa Slovenijom i Srbijom te sudjelovanje

inozemnih znanstvenika kao vanjskih suradnika na domaćim projektima.

Institut izdaje i četiri znanstveno-stručna časopisa te godišnje u prosjeku objavljuje 15

monografija, zbornika radova, knjiga kritički pripremljenog arhivskog gradiva te drugih

vrsta znanstvenih publikacija.

Institut kontinuirano sudjeluje u organizaciji domaćih i međunarodnih znanstvenih

skupova i okruglih stolova.

U okviru nastavne djelatnosti Institut već niz godina ostvaruje međuinstitucionalnu

suradnju sa sveučilištima u Zagrebu, Rijeci i Osijeku, Sveučilištem u Mostaru, a od 2010. i

s Hrvatskim katoličkim sveučilištem.

1. **NAZIV PROGRAMA – *Strateški program znanstvenih istraživanja na Hrvatskom institutu za povijest u razdoblju 2014. do 2017./2018.***

**OPIS PROGRAMA -** Ulaskom Republike Hrvatske u Europsku uniju hrvatski istraživački prostor postaje sastavni dio europskoga istraživačkog prostora, što zahtijeva zajedničko promišljanje zaposlenika Instituta o znanstveno-istraživačkim i stručnim prioritetima rada Instituta unadolazećem periodu.

Ne napuštajući tradiciju i osnivačkim aktom i Statutom određenu

misiju institucije, nužno je definiranje jasnih strateških ciljeva, srednjoročnih i

dugoročnih, koji će doprinijeti učvršćenju pozicije Hrvatskoga instituta za povijest kao

nacionalnoga središta te njegovoj prepoznatljivosti kao regionalnoga središta

znanstveno-istraživačke djelatnosti iz područja povijesnih znanosti i područja drugih

humanističkih i društvenih znanosti.

Usmjereni na važnost istraživanja obilježja hrvatske povijesti i kulture u europskome i regionalnome kontekstu i svjesni izazova koje donosi nadolazeće razdoblje, premda u nezahvalnoj poziciji definiranja vlastite znanstvene aktivnosti bez jasnih naznaka vrednovanja humanističkih znanosti i njihove važnosti u novom zakonodavnom okviru, u prvome redu u skladu s dokumentima *Smjernice za strategiju odgoja, obrazovanja, znanosti i tehnologije* (od 22. travnja 2012.), *Akcijski plan Znanost i društvo* (2012.), *Akcijski plan podizanja apsorpcijskog kapaciteta Republike Hrvatske za sudjelovanje u Okvirnim programima za istraživanje Europske unije 2013.-2015.*

redefinirali smo Strateški plan Hrvatskoga instituta za povijest donesen 2010. godine.

Polazeći od činjenice da Europska unija uvažava različita i specifično povijesno

uvjetovana obilježja zemalja članica te se nastoji njegovati zajedništvo kroz različitosti

uz isticanje onih obilježja koja djeluju objedinjujuće, humanističkim i društvenim

znanostima treba pripadati istaknuta uloga, a u tom kontekstu istraživanje hrvatske

povijesti, društva i kulture mora biti važna komponenta hrvatskoga istraživačkog

prostora. *Europski okvirni program istraživanja i inovacija za razdoblje od 2014. do 2020 godine –Obzor 2020.*, koji umnogome određuje budućnost europskoga istraživačkog prostora,humanističkim znanostima daje posebnu ulogu kao dijelu svih istraživačkih pravaca uprioritetu Društveni izazovi, no humanističke znanosti moraju imati i presudnu ulogu uizgradnji i očuvanju hrvatskoga identiteta u procesima globalizacije.

U tom je smislu nužno sagledati odrednice *Obzora 2020.* u realnim okvirima i prilagoditi

ih hrvatskim uvjetima. Vjerujemo da će, kao što je istaknuto u *Smjernicama* za njezinu

izradu koja je u tijeku, i *Strategija odgoja, obrazovanja, znanosti i tehnologije* Republike

Hrvatske ići u tom smjeru.

Slijedom navedenih razmišljanja, Strateški plan Hrvatskoga instituta za povijest razvojni

je dokument koji definira ciljeve srednjoročnoga i dugoročnoga razvoja Instituta te

naznačuje glavne smjernice i korake za ostvarivanje tih ciljeva. Dokument se odnosi na

razdoblje od 2013. do 2018., za koje definira smjer razvoja i razvojne ciljeve.

Polazište za utvrđivanje razvojnoga plana i ostvarivih strateških ciljeva je stanje

određeno formalnim statusom i institucionalnim okvirom, kadrovskom strukturom,

rezultatima znanstvene produktivnosti te izdavačkom djelatnošću u razdoblju od 2008.

do 2012. godine.

* **Zakonske i druge pravne osnove –** ZAKONSKE I DRUGE PODLOGE NA KOJIMA SE ZASNIVAJU PROGRAMI **(najznačajniji –maksimalno do 5 osnova)**
* **Odredbe članka 16. te članka 20. do 46. Zakona o znanstvenoj djelatnosti i visokom obrazovanju („Narodne novine“ broj 123/03, 198/03, 105/04, 174/04, 2/07-OUSRH, 46/07, 45/09, 63/11, 94/13 I 139/13)**
* **Sve odredbe Zakona o ustanovama („Narodne novine“ broj 76/93, 29/97, 47/99, i 35/08)**
* **Odredbe članka 18. te članka 21. do 26. Zakona o osiguanju kvalitete u znanosti i visokom obrazovanju („Narodne novine“ broj 45/09)**
* **Sve odredbe Pravilnika o uvjetima za izdavanje dopusnice za obavljanje znanstvene djelatnosti, uvjetima za reakreditaciju znanstvenih organizacija i sadržaju dopusnice (Narodne novine“ broj83/2010)**
* **Statut Hrvatskog instituta za povijest**

**CILJEVI PROVEDBE PROGRAMA U RAZDOBLJU 2015. – 2017. I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**CILJ 1.**

***Pozicioniranje i promoviranje Instituta kao regionalnoga središta za znanstvena***

***(i primijenjena) istraživanja hrvatske povijesti u dodiru sa susjednim narodima***

***regije (srednje i jugoistočne Europe).***

**OBRAZLOŽENJE CILJA**

U skladu s misijom za ostvarenje strateškoga cilja definiranog kao pozicioniranje i

promoviranje Instituta kao regionalnoga središta za znanstvena (i primijenjena)

istraživanja hrvatske povijesti u dodiru sa susjednim narodima regije (srednje i

jugoistočne Europe) u razdoblju od 2014. do 2017./18. očekujemo da ćemo

ostvariti kroz sljeće aktivnosti - ciljeve:

· sustavno provođenje istraživanja koja stvaraju nova znanja i spoznaje u skladu s misijom Instituta

· realizacija znanstveno-istraživačkoga programa u nacionalnim te širim regionalnim i međunarodnim okvirima

· intenziviranje i proširivanje interdisciplinarnih, transdisciplinarnih i komparativna istraživanja

- uspostavljanje suradnje sa znanstvenicima/institucijama drugih humanističkih i društvenih polja s kojima već nije uspostavljena bliskija suradnja

· prijava kvalitetnih projekata na natječaje Hrvatske zaklade za znanost, fonda "Jedinstvo uz pomoć znanja" i sl.

· dodatno podizanje standarda kvalitete znanstveno-istraživačkoga rada kroz unapređivanje mehanizama za interno osiguranje i unapređenje kvalitete znanstvenoga rada te izdavačke djelatnosti Instituta

- osnivanje peteročlanoga Međunarodnoga znanstvenog savjeta Instituta

- izrada Katalogameđunarodnih recenzenata znanstvenih radova i knjiga znanstvenika Instituta

- uspostava kriterija izvrsnosti i kompetitivnosti za napredovanje na znanstvenim radnim mjestima

· nastavak snažne izdavačke djelatnosti (izdavanje časopisa, monografija, izvora, zbornika radova) te njezino jačanje partnerstvom s izdavačkim kućama u Republici Hrvatskoj

· sustavno predstavljanje rezultata znanstvenoga rada na domaćim i inozemnim znanstvenim skupovima.

**POKAZETELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|   | Definicija | Jedinica | Polazna vrijednost | Izvor podataka | Ciljana vrijednost 2015. | Ciljana vrijednost 2016. | Ciljana vrijednost 2017. |
| Pokazatelj učinka |  Pokazatelji uspješnosti u temeljnim znanstvenim istraživanjima |  Objavljene znanstvene publikacije (članci, knjige građe, monografije,sinteze) na hrvatskome jeziku i stranim jezicimaMjerljivost rezultata obuhvaća broj objavljenih znanstvenih publikacija (nahrvatskome i stranim jezicima) te njihova citiranost i spominjanje rezultataistraživanja na projektu u drugim publikacijama ili medijima. |  Broj znanstvenih radova na hrvatskom jeziku i broj stranih radova na stranim jezicima65+10 |  A1/A2 baze (CROSBI) te radovi indexirani u EBESCO-u te drugim relevantnim međunardnomim bazama podataka |  60+16 |  50+30 |  40+40 |
|  |  |  |  |  |  |  |  |

**CILJ 2.**

***Povećanje prisutnosti Instituta u međunarodnome istraživačkom prostoru,***

***odnosno unapređenje međunarodne prepoznatljivosti Instituta.***

**OBRAZLOŽENJE CILJA**

Drugi strateški cilj Instituta – Povećanje prisutnosti Instituta u međunarodnome

istraživačkom prostoru, odnosno unapređenje međunarodne prepoznatljivosti

Instituta – neodvojiv je od prvoga, te se u sljedećem petogodišnjem razdoblju

nastavno na prvi cilj očekuje:

· jačanje suradnje s nizom inozemnih znanstvenih i visokoškolskih institucija s kojima je Institut već ostvario ugovornu suradnju te proširivanje i institucionaliziranje suradnje koja je do sada uspostavljena na individualnoj razini, i to kroz:

- bilateralnu projektnu suradnju (prijavljivanje projekata na natječaje za bilateralnu suradnju s institucijama s kojima su već provođeni bilateralni projekti te drugim inozemnim institucijama s kojima do sada nismo imali takav oblik znanstvene suradnje)

- multilateralnu projektnu suradnju (apliciranje na natječaje fondova Europske unije sa znanstvenim institucijama iz inozemstva)

- osiguravanje suradnje većega broja inozemnih suradnika nainstitutskim projektima u sljedećem projektnom ciklusu

- zajedničko organiziranje znanstvenih skupova u Hrvatskoj i inozemstvu te bjavljivanje u suizdavaštvu zbornika radova s tih znanstvenih skupova

- gostovanje uglednih stranih znanstvenika u Institutu

- održavanje predavanja znanstvenika Instituta na sveučilištima u inozemstvu te gostovanje u inozemnim znanstvenim institucijama

· podizanje međunarodnoga odjeka rezultata znanstvenih istraživanja Instituta objavljivanjem radova znanstvenika iz Instituta u prestižnim inozemnim časopisima

· povećanje udjela znanstvenih radova inozemnih znanstvenika u institutskim časopisima

· organiziranje zajedničkih edukativnih programa poput seminara i radionica

· organizacija ljetne škole hrvatske povijesti za inozemne studente

· povećanje ulazne i izlazne mobilnosti znanstvenika i znanstvenih novaka.

**POKAZETELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|   | Definicija | Jedinica | Polazna vrijednost | Izvor podataka | Ciljana vrijednost 2015. | Ciljana vrijednost 2016. | Ciljana vrijednost 2017. |
| Pokazatelj učinka |  Mjerljivost rezultata obuhvaća opseg obrađene arhivske građe, obujamtranskribirane građe (broj stranica), broj unesenih podataka u bazu/e teposjećenost *web*-stranica projekata na kojima se baze nalaze. |   Brojčana jedinica – broj unosa i broj posjeta |  Prosječna posjećenostweb stranica te broj unosa i obujam i opseg arhivske građe svjetske mreže sličnih baza kao što su EHPS-Net i MOSAIC. |  On-line evidencija u bazama podataka |  100 | 1000  | 2000  |

1. **OPIS AKTIVNOSTI / PROJEKTA**
* Obrazložiti najznačajnije aktivnosti

Znanstveno-istraživački rad Hrvatskoga instituta za povijest odvijat će se u razdoblju od

2014. do 2017./2018. godine unutar četiri glavna problemsko-istraživačka kompleksa:

1. povijesni izvori, historiografija (objavljivanje kritičkih izdanja povijesnih izvora i

primjena inovativnih metodoloških modela za njihovu interpretativnu analizu u

skladu sa suvremenim istraživačkim trendovima u povijesnoj znanosti)

2. povijest institucija, povijest elita, vojna i ratna povijest, moderna i suvremena

povijest Hrvatske demokratskih, autoritarnih i totalitarnih vlasti i tranzicije

(integrativno, interdisciplinarno i komparativno istraživanje institucionalnih,

društvenih, vojno-političkih fenomena i procesa kao ključnih faktora povijesnopolitičke

opstojnosti hrvatskih zemalja u širem regionalnom i međunarodnom

kontekstu u dugome povijesnom trajanju)

3. urbana povijest, ekonomska povijest, povijest okoliša, povijesna demografija

(prostorne konfiguracije, društvene strukture, ekonomski, prirodni i ljudski

resursi kao temeljni čimbenici održivog razvoja hrvatskih zemalja u dugome

povijesnom trajanju)

4. kulturna i memorijalna povijest (kulturna različitost, višestruki identiteti i

povijesno pamćenje kao dinamički oblikovni činitelji hrvatskoga povijesnog

identiteta).

U okviru navedenih četiriju glavnih problemsko-istraživačkih kompleksa za sljedeće

petogodišnje razdoblje predviđena je realizacija devet (9) projekata/tema. Prilikom

osmišljavanja projekata/tema imali smo u vidu Statutom utvrđenu misiju Instituta,

(ne)istraženost teme, osposobljenost istraživača, ravnomjerno istraživanje svih

razdoblja hrvatske povijesti u regionalnom i širem međunarodnom kontekstu,

mogućnost implementacije komparatističkog te interdisciplinarnog i transdisciplinarnog

pristupa kroz suradnju sa znanstvenicima drugih instituta i institucija društvenih i

humanističkih znanosti te potencijal tema za uspostavu suradnje s inozemnim

znanstvenicima i znanstvenim institucijama.

**POKAZETELJI REZULTATA**

|  |  |  |  |  |  |  |  |
| --- | --- | --- | --- | --- | --- | --- | --- |
|   | Definicija | Jedinica | Polazna vrijednost | Izvor podataka | Ciljana vrijednost 2015. | Ciljana vrijednost 2016. | Ciljana vrijednost 2017. |
| Pokazatelj rezultata |  Mjerljivost rezultata obuhvaća broj djelatnika Instituta, doktoranada,postdoktoranada te ostalih znanstvenih i stručnih djelatnika koji susudjelovali u radu. | Broj Objavljenih znanstvenih publikacija te broj obranjenih doktorskih radnjiBroj realiziranih znanstveno-istraživačkih stipendija |  60 + 3 |  Crosbi i međunardnoe baze podataka |  65+5 |  70+7 |  80+10 |